โตเกียวมารีน ลดดอกเบี้ย แบบบำนาญ
โตเกียวมารีนฯ ปรับแบบประกันบำนาญลดผลตอบแทนเหลือ 3% รับดอกเบี้ยขาลง
12 ต.ค. 2559

โตเกียวมารีนฯ ปรับแบบประกันบำนาญลดผลตอบแทนเหลือ 3% รับดอกเบี้ยขาลง
นายสมโพชน์ เกียรติไกรวัล รองประธานเจ้าหน้าที่บริหาร บริษัท โตเกียวมารีนประกันชีวิต (ประเทศไทย) เปิดเผยว่า บริษัทได้ปรับปรุงแบบประกันบำนาญใหม่ เพื่อให้สอดคล้องกับสภาพการลงทุนในปัจจุบัน ที่อัตราผลตอบแทนจากพันธบัตรรัฐบาลอายุ 50 ปี ปรับตัวลดลงมากเหลือประมาณกว่า 3% จากเดิมที่อยู่ประมาณ จากช่วง 3 ปีที่แล้ว ซึ่งอยู่ที่ประมาณ 5%
สำหรับแบบประกันบำนาญชุดใหม่นี้ได้ใช้อัตราดอกเบี้ยที่ระดับ 3% ในการนำมาคำนวณเบี้ยประกันชีวิตให้กับลูกค้า และได้ลดระยะเวลาความคุ้มครองจากเดิม 90 ปี เหลือ 80 ปี เมื่อครบ 80 ปี จะคืนทุนประกันภัยให้ ส่วนผลประโยชน์ด้านเงินคืนยังเหมือนเดิม คือ มีเงินคืน 18% หลังครบอายุ 60 ปี รอบกรมธรรม์ และเพิ่มขึ้นปีละ 0.5% โดยจะเริ่มขายวันที่ 12 ต.ค.นี้ 
นายสมโพชน์ กล่าวว่า ช่องทางการขายประกันผ่านตัวแทนของบริษัทมีการเติบโตที่ดีมาก ซึ่งเป็นผลมาจากการขายประกันชีวิตที่ให้ผลตอบแทนคล้ายบำนาญที่สังคมไทยกำลังตื่นตัว โดยภาคเอกชนและนักวิชาการมีการออกบทวิเคราะห์วิจัยเกี่ยวกับสังคมผู้สูงอายุที่จำเป็นจะต้องมีการวางแผนการเงินให้เพียงพอ รวมทั้งภาครัฐมีการเตรียมแผนรองรับสังคมผู้สูงอายุในอนาคตหลากหลาย ซึ่งภาครัฐควรจะทำการรณรงค์มากกว่านี้ เพื่อให้ประชาชนตระหนักถึงการเก็บออมเพื่อชีวิตในอนาคต
ทั้งนี้ ในช่วงเดือน ก.ย.ที่ผ่านมา ทำยอดขายได้ 192 ล้านบาท เพิ่มขึ้น 240% เมื่อเทียบกับช่วงเดียวกันของปีก่อน และเบี้ยรวมผ่านช่องทางตัวแทนทำได้ 2,600 ล้านบาท เพิ่มขึ้น 32%